Περιεχόμενα
Δείκτης 🔎︎

# Γεγονότα

Η σελίδα καρτέλας Γεγονότα , σας επιτρέπει να αντιστοιχίσετε μια μακροεντολή σε συγκεκριμένα γεγονότα τα οποία συμβαίνουν σε μια φόρμα.

Για να έχετε πρόσβαση σε αυτήν τη λειτουργία...

Ανοίξτε το μενού περιβάλλοντος ενός επιλεγμένου στοιχείου φόρμας - επιλέξτε την καρτέλα Φόρμα - Συμβάντα.

Ανοίξτε τη γραμμή εργαλείων Στοιχεία ελέγχου φόρμας ή τη γραμμή εργαλείων Σχεδίαση φόρμας, πατήστε στο εικονίδιο Φόρμα - στην καρτέλα Συμβάντα.

Για να συνδέσετε ένα γεγονός με μια μακροεντολή, γράψτε πρώτα μια μακροεντολή η οποία περιέχει όλες τις εντολές οι οποίες πρόκειται να εκτελεστούν όταν λάβει χώρα το γεγονός. Στη συνέχεια, αντιστοιχίστε αυτή τη μακροεντολή στο αντίστοιχο γεγονός κάνοντας κλικ στο κουμπί... που βρίσκεται δίπλα στο αντίστοιχο γεγονός. Θα ανοίξει ο διάλογος Ανάθεση Μακροεντολής , όπου μπορείτε να επιλέξετε τη μακροεντολή.

Οι παρακάτω ενέργειες είναι δυνατόν να διαμορφωθούν μεμονωμένα, το οποίο σημαίνει πως έχετε τη δυνατότητα να χρησιμοποιήσετε τα δικά σας παράθυρα διαλόγου για να περιγράψετε μια ενέργεια:

1. Εμφάνιση μηνύματος σφάλματος,

2. Επιβεβαίωση διαδικασίας διαγραφής (για εγγραφές δεδομένων),

3. Παράμετροι ερωτήματος,

4. Έλεγχος εισαγωγής κατά την αποθήκευση εγγραφής δεδομένων.

Για παράδειγμα, έχετε τη δυνατότητα να δημοσιεύσετε μια αίτηση "επιβεβαίωση διαγραφής" όπως "Επιθυμείτε πραγματικά τη διαγραφή του πελάτη τάδε;" όταν διαγράφετε μια εγγραφή δεδομένων.

Τα γεγονότα προβάλλονται στον διάλογο των γεγονότων και δεν είναι δυνατή ή άμεση επεξεργασία τους. Μπορείτε να διαγράψετε ένα γεγονός από τη λίστα πατώντας το πλήκτρο Del.

Το παρακάτω σημειώνει και περιγράφει όλα τα γεγονότα μέσα σε μια φόρμα τα οποία μπορούν να συνδεθούν με μια μακροεντολή:

## Επιβεβαίωση διαγραφής

Το συμβάν Confirm deletion (επιβεβαίωση διαγραφής) συμβαίνει μόλις τα δεδομένα έχουν διαγραφεί από τη φόρμα. Παραδείγματος χάρη, η συνδεμένη μακροεντολή μπορεί να ζητήσει επιβεβαίωση σε διάλογο.

## Κατά τη φόρτωση

Το συμβάν When loading (κατά τη φόρτωση) συμβαίνει αμέσως μετά την φόρτωση της φόρμας.

## Κατά την αποφόρτωση

Το συμβάν When unloading (κατά την εκφόρτωση) συμβάν συμβαίνει αμέσως μετά την εκφόρτωση της φόρμας· δηλαδή, χωριστά από την προέλευση δεδομένων της.

## Κατά την επαναφόρτωση

Το συμβάν When reloading (κατά την επαναφόρτωση) συμβαίνει αμέσως μετά την επαναφόρτωση της φόρμας. Το περιεχόμενο των δεδομένων έχει ήδη ανανεωθεί.

## Μετά την αλλαγή εγγραφής

Το συμβάν After record change (μετά την αλλαγή εγγραφής) συμβαίνει αμέσως μετά την αλλαγή του τρέχοντος δείκτη εγγραφής.

## Μετά την ενέργεια εγγραφής

Το συμβάν After record action (μετά την ενέργεια εγγραφής) συμβαίνει αμέσως μετά την αλλαγή της τρέχουσας εγγραφής.

## Παράμετροι γεμίσματος

Το συμβάν Fill parameters (συμπλήρωση παραμέτρων) συμβαίνει όταν η προς φόρτωση φόρμα έχει παραμέτρους που πρέπει να συμπληρωθούν. Παραδείγματος χάρη, η προέλευση δεδομένων της φόρμας να έχει την επόμενη εντολή SQL:

SELECT * FROM address WHERE name=:name

Εδώ το :name είναι μία παράμετρος που πρέπει να συμπληρωθεί κατά τη φόρτωση. Η παράμετρος συμπληρώνεται αυτόματα από την κύρια φόρμα εφόσον αυτό είναι δυνατό. Αν δεν είναι δυνατή η συμπλήρωση της παραμέτρου, καλείται το συμβάν αυτό, οπότε είναι δυνατή η συμπλήρωση της παραμέτρου από μια συνδεδεμένη μακροεντολή.

## Παρουσιάστηκε σφάλμα

Το συμβάν Error occurred (παρουσιάστηκε σφάλμα) ενεργοποιείται εάν συμβεί σφάλμα κατά την πρόσβαση της πηγής δεδομένων. Αυτό εφαρμόζεται σε φόρμες, πλαίσια καταλόγου και σύνθετα πλαίσια.

## Πριν από την επαναφόρτωση

Το συμβάν Before reloading (πριν την επαναφόρτωση) συμβαίνει πριν την επαναφόρτωση της φόρμας. Το περιεχόμενο των δεδομένων δεν έχει ακόμα ανανεωθεί.

## Πριν την αλλαγή εγγραφής

Το συμβάν Before record change (πριν την αλλαγή της εγγραφής) συμβαίνει πριν ο τρέχων δείκτης εγγραφής αλλαχθεί. Παραδείγματος χάρη, η συνδεμένη μακροεντολή μπορεί να αποτρέψει αυτήν την ενέργεια επιστρέφοντας "FALSE".

## Πριν την αποφόρτωση

Το συμβάν Before unloading (πριν την εκφόρτωση) συμβαίνει πριν την εκφόρτωση της φόρμας· δηλαδή, χωριστά από την προέλευση δεδομένων της.

## Πριν την ενέργεια εγγραφής

Το συμβάν Before record action (πριν την ενέργεια εγγραφής) συμβαίνει πριν την αλλαγή της τρέχουσας εγγραφής. Παραδείγματος χάρη, η συνδεμένη μακροεντολή μπορεί να ζητήσει επιβεβαίωση σε διάλογο.

## Πριν την ενημέρωση

Το συμβάν Before update (πριν την ενημέρωση) συμβαίνει πριν το αλλαγμένο περιεχόμενο του στοιχείου ελέγχου από τον χρήστη γραφεί στην προέλευση δεδομένων. Η συνδεμένη μακροεντολή μπορεί, παραδείγματος χάρη, να αποτρέψει αυτήν την ενέργεια επιστρέφοντας "FALSE".

## Μετά την ενημέρωση

Το συμβάν After update (μετά την ενημέρωση) συμβαίνει αφού το αλλαγμένο περιεχόμενο του στοιχείου ελέγχου έχει γραφτεί στην προέλευση δεδομένων.

## Πριν την επαναφορά

Το συμβάν Prior to reset (πριν την επαναφορά) συμβαίνει πριν επαναφερθεί μια φόρμα. Η συνδεμένη μακροεντολή μπορεί, παραδείγματος χάρη, να αποτρέψει αυτήν την ενέργεια επιστρέφοντας "FALSE".

Μία φόρμα επαναφέρεται όταν ικανοποιείται μία από τις παρακάτω συνθήκες:

1. Ο χρήστης πιέζει ένα κουμπί (HTML) το οποίο καθορίζεται ως κουμπί επαναφοράς.

2. Μια νέα και καινούργια εγγραφή δημιουργείται μέσα σε μια φόρμα που είναι συνδεδεμένη με την προέλευση δεδομένων. Για παράδειγμα, στη τελευταία εγγραφή, το κουμπί Επόμενη Εγγραφή μπορεί να πατηθεί.

## Μετά την επαναφορά

Το συμβάν After resetting (μετά την επαναφορά) συμβαίνει αφού έχει επαναφερθεί μια φόρμα.

## Πριν την υποβολή

Το συμβάν Before submitting (πριν την υποβολή) συμβαίνει πριν να αποσταλούν τα δεδομένα φόρμας.